b'\n_START_ARTICLE_\nCan Pujades (Alella)\n_START_SECTION_\nDescripci\xc3\xb3\n_START_PARAGRAPH_\nEdifici civil. Masia tipus basilical, amb un cos central m\xc3\xa9s elevat respecte als dos laterals i cobert amb una teulada de dues vessants. De planta baixa, pis i golfes o graner. Mentre que es conserven les llindes, els bancals i els llindars de pedra, la planta baixa ha estat molt malmesa degut a noves obertures que s\'han realitzat. Sobre la fa\xc3\xa7ana hi ha pintat un rellotge de sol amb una data escrita: "1697".\n_START_SECTION_\nHist\xc3\xb2ria\n_START_PARAGRAPH_\nAl segle XVI formava part de la gleva de les Quatre Torres i podria ser la que s\'usava com a carnisseria, establiment municipal que l\'Ajuntament tenia arrendat. Al segle XVIII es coneixia com a casa d\'en Comes. M\xc3\xa9s en davant pass\xc3\xa0 a mans de la fam\xc3\xadlia Pujades. Se li don\xc3\xa0 el nom de can Pujadetes per no confondre-la amb la casa de la fam\xc3\xadlia, el mas Pujades de Vall, avui can Bragulat.'